
	              Αθήνα, 20 Ιουλίου 2026


Πρόσκληση για Δημόσια Διαβούλευση

ΘΕΜΑ: «Τεχνικές Προδιαγραφές με αντικείμενο την παροχή υπηρεσιών ασφαλούς ταχυμεταφοράς των διαβατηρίων και των λοιπών εγγράφων ασφαλείας που εκδίδονται – προσωποποιούνται από τη Δ/νση Διαβατηρίων και Εγγράφων Ασφαλείας /Α.Ε.Α., καθώς και των δικαιολογητικών έκδοσης αυτών».
ΣΧΕΤ: Πρακτικά Τεχνικών Προδιαγραφών
1.
Σας ενημερώνουμε ότι, η Διεύθυνση Προμηθειών/Γ.Δ.Ο.Υ.Ε.Σ. του Υπουργείου Προστασίας του Πολίτη, κατ’ εφαρμογή των άρθρων 46 & 47 του Ν.4412/2016, θέτει σε Δημόσια Ηλεκτρονική Διαβούλευση τις εν θέματι Τεχνικές Προδιαγραφές, με εκτιμώμενο προϋπολογισμό: 
α) Για χρονικό διάστημα τριών (03) ετών, #6.588.000 €# (πλέον Φ.Π.Α.).

β) Για το μονομερές δικαίωμα (προαίρεση) παράτασης της Σύμβασης, για χρονικό διάστημα ενός (01) έτους, #2.196.000 €# (πλέον Φ.Π.Α.)

και ζητείται η συμβολή των πολιτών και των οικονομικών φορέων, μέσω του δημόσιου διαλόγου, προκειμένου να διασφαλιστεί η διαφάνεια, η ακεραιότητα, η υπευθυνότητα και η συμμετοχή όλων των εμπλεκόμενων.

2.
Για το λόγο αυτό καλείται κάθε ενδιαφερόμενος να συμμετάσχει καταθέτοντας σχόλια, προτάσεις και λύσεις, συμβάλλοντας στην βελτίωση του κειμένου, ενώ η Διεύθυνση Προμηθειών/Γ.Δ.Ο.Υ.Ε.Σ. δεσμεύεται ότι θα αξιολογήσει τα ανωτέρω και θα αναπροσαρμόσει, όπου αυτό απαιτείται, το περιεχόμενο του σχετικού Τεύχους Τεχνικών Προδιαγραφών.

3.
Η Διαβούλευση στην ιστοσελίδα του ΕΣΗΔΗΣ (www.promitheus.gov.gr) θα διαρκέσει για χρονικό διάστημα δέκα πέντε (15) ημερών από την ημερομηνία ανάρτησης.

4.
Με το παρόν διαβιβαστικό επισυνάπτονται οι τεχνικές προδιαγραφές σε μορφή pdf.

